32 F. G. K R I E G E R 



correctam et emendatam esse. Qui vero artem medicam exercent, eorum 

 nonnullos baud raro quasi data opera negligere therapiam et pauci habere 

 videbis. Multi , qui scholae physiologicae asseclae appellari gloriantur , me- 

 dici officium, quatenus in therapia versatur, iure suo sibi videntur sper- 

 nere , neque desunt clinicorum medicorum exempla , a quibus anatomic! status 

 diagnosi religiosissima opera navatur, summoque opere morbi symptoma- 

 tum explicationi physiologicae incumbitur, morbi curae vero sanationisque 

 obiter tantum atque veluti in transcursu fit mentio. 



In cbirurgiam, geminam germanamque artis medicae sororem, quae cum 

 ilia quamquam arctissimo vinculo coninncta, proprio tanien suo itinere 

 procedit, illae querimoniae, convicia ilia non conferuntur. Illam enim iam 

 antiquitus et certe non plane immerito concessum est eximio hoc et duplici 

 prae medicina uti privilegio : quum diagnosis chirurgica solidioribus inni- 

 tatur fundamentis, turn multo maiore fruitur efficacium probatorumque 

 remediorum copia, quibus propulset imminentem mortem et labefactatam 

 valetudinem corroboret. Chirurgiam vero qui profitentur et exercent 

 nee quisquam , qui quidem animum in hanc rem attenderit , infitias ibit iis 

 non regnare videtur pathologia, sed una fere therapia curae cordique est. 

 Atque in aprico est cur hoc ita se habeat. Quod enim in chirurgia prin- 

 ceps locus therapiae conceditur , tribuendum id est indoli morborum , quibus 

 mederi nititur, quique magna pro parte eius sunt generis ut peculiari 

 prorsus auxilio indigeant. Sunt enim hi morbi, qui turbatis organismi 

 partium .forma vel ratione (organisationem dicunt) nasci solent, quique 

 nisi mechanicis adhibitis remediis, h. e. nisi factis operationibus chirurgicis 

 sanguineis vel non sanguineis , omnino curari nequeunt. Itaque praeter ma- 

 teriem medicam proprie sic dictam baud exiguus remediorum numerus sub 

 chirurgi est ditione , quorum et in una chirurgia est usus et ea est indoles , 

 ut vitia, quibus tollendis inserviunt, saepenumero repente tamquam ex 

 improvise tollant, imminentemque iamiam mortem prompto auxilio ilico 

 fugent. Quae cum ita sint, non est quod miremur iam antiquissimis tem- 

 poribus multos fuisse , qui chirurgiae , cuius vis esset tarn prompta , pulcra 

 et salutifera, strenuam et fervidam operam navarent et pro virili parte 

 elaborarent in excolenda promovendaque arte, cuius ope tot laborantium 

 mitigantur dolores, laetitiaque oritur ex dolore. 



